Janubiy Koreya Olimpiada—2018 ni birga o‘tkazish taklifi bilan KXDRga murojaat qildi

Janubiy Koreya hukumati 2018-yilgi qishki Olimpiadani KXDR bilan hamkorlikda o‘tkazishga qarshi emas. Bu boradagi taklif har ikki mamlakat o‘rtasidagi siyosiy taranglikning yumshashi uchun xizmat qilishi mumkin.

2018-yilgi yirik sport festivaliga tayyorgarlik ko‘rayotgan Janubiy Koreya sport vaziri To Chjon Xvan qaysi sport turlariga KXDR mezbonlik qilishi masalasiga aniqlik kiritdi.
Tog‘ chang‘isi bo‘yicha musobaqalarni KXDRdagi Masikren markazida o‘tkazish mumkin. Shuningdek, biz xokkey bo‘yicha har ikki mamlakat ayollar terma jamoasini birlashtirishni ham taklif qilamiz.
To Chjon Xvan, Janubiy Koreya sporti vaziri
The Guardian nashri KXDR bunday taklifni o‘rganib chiqishi mumkin, deb hisoblaydi. Bu borada aniq muzokaralar hali boshlanganicha yo‘q. Qayd etish kerak, qishki Olimpiada 2018-yilning fevral oyida Janubiy Koreyaning Pxenchan shahrida bo‘lib o‘tadi.